පොහොට්ටුවේ තීරණය සඳුදා
ඉදිරි ජනාධිපතිවරණය සඳහා ශ්රී ලංකා පොදුජන පෙරමුණ ඉදිරිපත් කරන අපේක්ෂකයා කවුද යන්න එම පක්ෂයේ දේශපාලන බල මණ්ඩලය ලබන සඳුදා 29දා රැස්වී තීරණය කරන බව මහලේකම් සාගර කාරියවසම් මහතා ඊයේ 26දා පැවැසීය එහිදී රටට හොඳ තීරණයක් ගනු ඇති බවත් මහලේකම්වරයා තවදුරටත් පැවැසීය ශ්රී ලංකා පොදුජන පෙරමුණේ සහයෝගය අපේක්ෂා කරන ජනාධිපති රනිල් වික්රමසිංහ මහතා ස්වාධීන අපේක්ෂකයකු ලෙස ඉදිරි ජනාධිපතිවරණයට ඉදිරිපත්වීම සඳහා ඇප මුදල් තැම්පත් කිරීම පිළිබඳව මාධ්යවේදීන් මහලේකම් කාරියවසම් මහතාගෙන් විමසා සිටි අතර ඊට ප්රතිචාර දක්වමින් ඒ මහතා සඳහන් කර සිටියේ එක්සත් ජාතික පක්ෂයේ නායකත්වය දරමින් ස්වාධීනයයි ප්රකාශ කළත් එහි ඇති ස්වාධීනත්වයක් නොමැති බවයි එරික් ගාමිණි ජිනප්රිය